­

Na temelju članka 34. i 35. Zakona o zaštiti na radu ( NN 71/2014, 118/2014, 154/2014, 94/2018, 96/2018), članka 30. i 31. Statuta Veterinarskog fakulteta te članka 1. i 6. Poslovnika o radu Tajništva Veterinarskog fakulteta dekan donosi

**ODLUKU**

**osnivanju i imenovanju članova**

**Odbora za zaštitu na radu**

**I.**

Osniva se Odbor za zaštitu na radu kao savjetodavno tijelo sa svrhom stalnog unapređivanja zaštite na radu.

**II.**

Odbor planira i nadzire:

1. primjenu pravila zaštite na radu
2. organizaciju obavljanja zaštite na radu
3. obavješćivanje i osposobljavanje u vezi sa zaštitom na radu
4. prevenciju rizika na radu i u vezi s radom te njezine učinke na zdravlje i sigurnost radnika.

**III.**

U Odbor za zaštitu na radu imenuju se slijedeći članovi:

1. prof. dr. sc. Nenad Turk, dekan - predsjednik
2. izv. prof. dr. sc. Danijela Horvatek Tomić, prodekanica za kontrolu kvalitete- zamjenica
3. dr. sc. Darinka Pranjić, stručnjak zaštite na radu
4. prof. dr. sc. Ljiljana Bedrica, sindikalna povjerenica
5. Jasna Pejković, dr.med., specijalistica medicine rada
6. Josip Brstilo, mag. iur. – tajnik Fakulteta
7. Jurica Čutuk, specijalist zaštite na radu.

**IV.**

Odbor se, sukladno Zakonu, sastaje najmanje jednom u šest mjeseci. Odbor o svojem radu obvezno vodi zapisnik koji se objavljuje na mrežnim stranicama Fakulteta.

O sjednici Odbora obavještava se nadležnog inspektora, koji može prisustvovati sjednici.

**V.**

U slučaju smrtne ili teške ozljede, utvrđene profesionalne bolesti ili po nalazu nadležnog inspektora sjednica Odbora mora se sazvati u roku dva radna dana od nastanka događaja.

**VI.**

Sjednicu Odbora saziva predsjednik, a u njegovoj odsutnosti zamjenik.

Ako predsjednik ili zamjenik ne sazovu Odbor u propisanim rokovima, sjednicu ima pravo sazvati povjerenik radnika za zaštitu na radu ili koordinator povjerenika, radničko vijeće ili sindikalni povjerenik s pravima i obvezama radničkog vijeća.

**VII.**

Odluka o osnivanju i imenovanju Odbora za zaštitu na radu od 3. prosinca 2012., prestaje važiti danom stupanja na snagu ove Odluke.

**VIII.**

Ova Odluka stupa na snagu danom donošenja i objavljuje se na mrežnim stranicama Fakulteta.

 Dekan

 prof. dr. sc. Nenad Turk

Ova Odluka je donesena 11. travnja 2019.

Tajnik:

Josip Brstilo, mag. iur. Klasa: 115-01/19-02/02

 Ur.broj: 251-61-42-19-01

Dostaviti:

-članovima Odbora za zaštitu na radu

-mrežne stranice

-pismohrana